
[bookmark: _Hlk130821960]a panaszok és petíciók intézéséről

........................... község a panaszokról szóló Tt. 9/2010. sz. törvény 11. § 1. bek. (második mondata) és .................. község Szervezeti Szabályzatának ........... cikkelye ......... bekezdése értelmében, a panaszokról szóló, többször módosított Tt. 9/2010. sz. törvény (a továbbiakban: „panasztörvény”) szerinti panaszok, valamint a petíciós jogról szóló, többször módosított Tgy. 85/1990. sz. törvény szerinti petíciók intézési eljárásának szabályozása céljából a következő irányelvet adja ki:


1. cikkely
Fogalommeghatározások

(1) A jelen irányelv alkalmazásában:
a) panasz: természetes vagy jogi személy beadványa a panasztörvényben meghatározott feltételekkel összhangban,

b) panaszos: az a természetes vagy jogi személy, aki a panasztörvény értelmében panaszt nyújtott be,
c) a község alkalmazottja: az a természetes személy, aki a község Szervezeti Szabályzata értelmében jogosult a panaszok és petíciók kivizsgálására és intézésére,	Comment by Tibor Nagy: Hlavný kontrolór môže prešetrovať a vybavovať sťažnosti a petície len v prípade, ak je to uvedené v štatúte obce (§ 18 ods. 1 písm. f) zákona č. 369/1990 Zb. o obecnom zriadení), inak to musí robiť iný zamestnanec obce. Hlavný kontrolór je oprávnený „len“ kontrolovať vybavovanie sťažností a petícií (§ 18d ods. 1 zákona o obecnom zriadení)
d) különbizottság: a helyi képviselő-testület által létrehozott bizottság, amely kivizsgálja és intézi az alábbiak ellen benyújtott panaszokat:
1. a község polgármestere, ha a panasz tárgya a község önkormányzati tevékenysége,
2. a főellenőr,
3. a helyi képviselő-testület képviselője,
e) ismételt panasz: ugyanazon panaszos által ugyanabban az ügyben benyújtott panasz, ha abban nem közöl új tényeket,
f) további ismételt panasz: ugyanazon panaszos által az ismételt panaszt követően ugyanabban az ügyben benyújtott panasz, ha abban a panaszos nem közöl új tényeket,
g) a panasz tárgya: a panasz tartalma, amelynek olvashatónak és érthetőnek kell lennie, és amelyből egyértelműen ki kell derülnie, hogy ki ellen irányul a panasz, milyen hiányosságokra mutat rá, és mit követel a panaszos,

h) a község tevékenysége: a község tevékenysége és/vagy mulasztása,
i) hozzáférési pont (központi közigazgatási portál, szakosított portálok, integrált ügyfélszolgálati pontok, központi kapcsolattartó központ): olyan kommunikációs felület, amelyen keresztül elektronikus kommunikáció folytatható, és amely a közigazgatási szerv és azon személyek közötti kapcsolattartás biztosítására szolgál, akiknek jogairól, jogilag védett érdekeiről és kötelezettségeiről a közigazgatási szervek a közhatalom gyakorlása során elektronikusan döntenek, vagy akikkel szemben a közhatalmat gyakorolják,
j) petíció: polgár/polgárok írásbeli kérelme, javaslata, amelyet a községhez intéznek közérdekű vagy más közös érdekű ügyekben.

(2) Abban az esetben, ha egy adott területet a jelen irányelv szerinti törvények, szabályok és normák nem szabályoznak, annak alkalmazása során a vizsgált ügy tartalmához és céljához legközelebb álló szabályokat kell alkalmazni. A normák alkalmazása és értelmezése során mindig a panasz vagy petíció kivizsgálásának célját és célkitűzéseit kell szem előtt tartani.


2. cikkely
Alapvető rendelkezések

(1) A panasz természetes vagy jogi személy, azaz a panaszos olyan beadványa, amellyel:
a) jogainak vagy jogilag védett érdekeinek védelmét követeli, amelyek véleménye szerint a község tevékenysége által sérültek,

b) konkrét hiányosságokra mutat rá, amelyek megszüntetése a község hatáskörébe tartozik, különösen a jogszabálysértésekre.


(2) A beadványt a tartalma szerint kell elbírálni.

(3) Nem minősül panasznak az a beadvány, amely
a) érdeklődés, véleménynyilvánítás, vélemény, kérelem, kezdeményezés vagy javaslat jellegű,
b) a község tevékenységében olyan konkrét hiányosságokra mutat rá, amelyek megszüntetését vagy elintézését más jogszabály rendezi,

c) külön jogszabály szerinti panasz,[footnoteRef:1] [1: Pl. a Tt. 55/2017. sz., az állami szolgálatról szóló törvény 110. § 1. bek. h) pontja és 116. §-a, a Tt. 233/1995. sz., a bírósági végrehajtókról és a végrehajtási tevékenységről (Végrehajtási Rendtartás) szóló törvény 218.a-218.c §-ai szerint.] 

d) közigazgatási szerv olyan határozata ellen irányul, amelyet külön jogszabály szerinti eljárásban adtak ki,2
e) külön jogszabály szerinti ellenőrzés, audit, felügyelet, felvigyázás vagy inspekció következtetései ellen irányul, vagy
f) minősített adatokat tartalmaz, vagy amelynek tartalmából nyilvánvaló, hogy a panasztörvény szerinti panaszként való kezelése a külön jogszabály szerinti minősített adatok veszélyeztetéséhez vezetne.


Szintén nem minősül panasznak az alábbiak beadványa:
g) közigazgatási szerv, amelyben egy másik közigazgatási szerv tevékenységében észlelt hiányosságokra hívja fel a figyelmet,
h) bíróság által közhatalom gyakorlására felhatalmazott személy.

(4) A jelen irányelv alkalmazásában:
a) a panasz intézése: a panasz befogadása, nyilvántartásba vétele, kivizsgálása és elintézése,
b) a panasz elintézése: a panasz visszaküldése, elutasítása, a panasz kivizsgálása eredményének közlése vagy az előző panasz elintézésének helyességére vonatkozó felülvizsgálat eredményének közlése.

(5) A jelen cikkely 3. bekezdésének a), b), d), e) és f) pontja, vagy g) és h) pontja szerinti, panaszként megjelölt beadványt a község elutasítja, amiről a beadvány benyújtóját a beadvány kézbesítésétől számított 15 munkanapon belül, az indoklás megjelölésével írásban értesíti. A község nem utasítja el az ilyen beadványt, ha a beadvány elintézésére külön jogszabály szerint illetékes.

(6) A jelen cikkely 3. bekezdésének c) pontja szerinti beadványt a község külön jogszabály szerint intézi.1 Ha annak elintézésére nem illetékes, a beadványt továbbítja annak a közigazgatási szervnek, amely annak elintézésére külön jogszabály szerint illetékes1, és erről egyidejűleg értesíti a beadvány benyújtóját. Az ilyen panasz továbbítására a jelen irányelv 4. cikkelyének 2. bekezdése szerinti határidő vonatkozik.

(7) A jelen cikkely 3. bekezdésének d) pontja szerinti beadványt, amelyből nyilvánvaló, hogy egy nem jogerős határozat ellen irányul, a község külön jogszabály szerint intézi.2 Ha a jelen cikkely 3. bekezdésének d) pontja szerinti beadvány elintézésére a község nem illetékes, az ilyen beadványt annak kézbesítésétől számított öt munkanapon belül továbbítja annak a szervnek, amely a megtámadott határozatot kiadta, amiről értesíti a beadvány benyújtóját.

(8) A névtelen panaszok nem kerülnek elintézésre.

(9) A panaszok elintézésének eljárására nem vonatkozik a közigazgatási eljárásról szóló általános jogszabály, hacsak a panasztörvény másként nem rendelkezik.[footnoteRef:2]
 [2: A Tgy. 71/1967. sz., a közigazgatási eljárásról szóló, többször módosított törvény.] 



[bookmark: _Hlk132289737]3. cikkely
A panasz elintézésére vonatkozó illetékesség

(1) A község tevékenysége ellen irányuló panasz elintézésére az a község illetékes, amelyre a panasz vonatkozik, hacsak külön jogszabály másként nem rendelkezik.[footnoteRef:3] [3: A Tt. 25/2025. sz., Építési törvény 14. § 1. bek. d) pontja.] 

 
(2) A panasz elintézésére a község külön bizottsága illetékes, ha a panasz a következők ellen irányul:
a) a község polgármestere ellen, a község önkormányzati tevékenységének gyakorlása során,
b) a község főellenőre,
c) a községi képviselő-testület tagja.

(3) A község polgármestere ellen, annak államigazgatási tevékenysége során benyújtott panasz elintézésére az a legközelebbi államigazgatási szerv illetékes, amelyre a törvény külön jogszabály értelmében ellenőrzési hatáskört ruházott.[footnoteRef:4] [4: A Tgy. 135/1961. sz., a közutakról szóló (közúti törvény) többször módosított törvény 3. § 5. bek. d) pontja, a Tt. 154/1994. sz., az anyakönyvekről szóló, többször módosított törvény 31. §-a.] 


(4) A panaszok elintézéséért a Község Szervezeti Szabályzatában kijelölt alkalmazottak felelősek.	Comment by Tibor Nagy: Hlavný kontrolór môže prešetrovať a vybavovať sťažnosti a petície len v prípade, ak je to uvedené v štatúte obce (§ 18 ods. 1 písm. f) zákona č. 369/1990 Zb. o obecnom zriadení), inak to musí robiť iný zamestnanec obce. Hlavný kontrolór je oprávnený „len“ kontrolovať vybavovanie sťažností a petícií (§ 18d ods. 1 zákona o obecnom zriadení)

(5) A panaszt tilos kivizsgálásra és elintézésre annak a személynek kiutalni, aki ellen az irányul, sem az ő irányítási hatáskörébe tartozó alkalmazottnak.

(6) A panasz kivizsgálásából és elintézéséből ki van zárva:
a) a község alkalmazottja, ha részt vett abban a tevékenységben, amely a panasz tárgyát képezi,
b) más közigazgatási szerv alkalmazottja és az a személy, aki részt vett abban a tevékenységben, amely a panasz tárgyát képezi,

c) [bookmark: _Hlk135729344]az a személy, akinek az elfogulatlansága kétségbe vonható a panaszoshoz, annak képviselőjéhez, a közigazgatási szerv azon alkalmazottjához, aki ellen a panasz irányul, vagy a panasz tárgyához fűződő viszonyára való tekintettel.

(7) A panasz elintézéséért felelős alkalmazott, aki tudomással bír az elfogultságával kapcsolatos kétségeket megalapozó tényekről, köteles ezeket a tényeket indokolatlan késedelem nélkül írásban bejelenteni a község polgármesterének vagy a közvetlen felettesének.

(8) Ha a panaszosnak kétségei vannak a panasz elintézéséért felelős alkalmazott elfogulatlanságát illetően, annak a panaszoshoz, annak képviselőjéhez, a közigazgatási szerv azon alkalmazottjához, aki ellen a panasz irányul, vagy a panasz tárgyához fűződő viszonyára való tekintettel, a panaszos írásbeli, indokolt kifogást emelhet.


(9) A panasz elintézéséért felelős alkalmazott elfogulatlanságával kapcsolatos kétségekre vonatkozó kifogásról a község polgármestere jogosult dönteni, és ő jogosult az alkalmazottat a panasz kivizsgálásából és elintézéséből kizárni. Ha az elfogulatlansággal kapcsolatos kétségek okai a község polgármesterére vonatkoznak, a község polgármesterét nem lehet kizárni, mivel nem a község alkalmazottja.


4. cikkely
A panaszok fogadása

(1) A község köteles minden panaszt befogadni.

(2) A befogadott panaszt, amelynek elintézésére a község nem illetékes, a kézbesítéstől számított legkésőbb tíz munkanapon belül továbbítja az elintézésére illetékes közigazgatási szervnek, az irányelv 6. cikkelyének 3. bekezdése szerinti panasz kivételével, és erről egyidejűleg értesíti a panaszost.


5. cikkely
A panaszok benyújtása és elutasítása

(1) A panasz benyújtása nem szolgálhat indítékul vagy okként olyan következmények levonására, amelyek a panaszosnak bármilyen sérelmet okoznának.

(2) Panaszt csak írásban lehet benyújtani, mégpedig papíralapú vagy elektronikus formában.

(3) A panasz a községnek benyújtottnak tekintendő akkor is, ha a község alkalmazottjának vagy polgármesterének van címezve. Ezzel összefüggésben minden alkalmazott köteles a panasz kézhezvételét követően haladéktalanul, akár papíralapú, akár elektronikus formában érkezett, tájékoztatni a közvetlen felettesét a panasz elintézésével kapcsolatos további eljárás meghatározása céljából, a panasztörvénnyel és ezzel az irányelvvel összhangban.

(4) A panaszt a község iktatóhivatala fogadja, amely azt a nyilvántartásba vétel után elintézésre kiosztja az illetékes alkalmazottnak. Abban az esetben, ha a panasz a jelen cikkely 3. bekezdése szerint a község alkalmazottjának vagy polgármesterének van címezve, biztosítani kell annak nyilvántartásba vételét az iktatóhivatalon keresztül.

(5) A panasznak tartalmaznia kell a panaszos nevét, vezetéknevét és állandó vagy ideiglenes lakcímét. Ha a panaszt jogi személy nyújtja be, tartalmaznia kell annak nevét és székhelyét, valamint a nevében eljárni jogosult személy nevét és vezetéknevét. A papíralapú panasznak tartalmaznia kell a panaszos saját kezű aláírását. Ha a panaszosnak a panasztörvény szerint lehetséges elektronikus úton kézbesíteni az iratokat, a panasz tartalmazhatja a panaszos ilyen kézbesítésre szolgáló címét is.

(6) A panasznak olvashatónak és érthetőnek kell lennie. Egyértelműen ki kell derülnie belőle, hogy ki ellen irányul, milyen hiányosságokra mutat rá, és mit követel a panaszos.

(7) Az elektronikus formában benyújtott panaszt a panaszosnak külön jogszabály szerint hitelesítenie kell; ez nem érvényes, ha a panaszt olyan hozzáférési ponton keresztül küldték el, amely a panaszos sikeres hitelesítését igényli. Ha az elektronikus formában benyújtott panasz nincs külön jogszabály szerint hitelesítve, és nem olyan hozzáférési ponton keresztül küldték el, amely a panaszos sikeres hitelesítését igényli, a panaszosnak a benyújtástól számított öt munkanapon belül meg kell erősítenie azt, mégpedig saját kezű aláírással, külön jogszabály szerinti hitelesítéssel vagy olyan hozzáférési ponton keresztül történő elküldéssel, amely a panaszos sikeres hitelesítését igényli. A panasz elintézésére vonatkozó határidő a panasz megerősítésének kézbesítését követő első munkanapon kezdődik. E bekezdés alkalmazásában panaszosnak minősül a jogi személy nevében eljárni jogosult személy is.[footnoteRef:5]
 [5: A Tt. 305/2013. sz., a közigazgatási szervek hatáskörének elektronikus formában történő gyakorlásáról és egyes törvények módosításáról és kiegészítéséről szóló törvény (e-kormányzati törvény) 23. § 1. bekezdése, a Tt. 273/2015. sz. törvényének olvasatában.] 


(8) Ha a panaszos személyesen jelenik meg panaszt tenni, amelyet nem készített el írásban, a községi iktató alkalmazottja fogadja a panaszost, és lehetővé teszi számára, hogy a panaszt írásos formában, amely ezen irányelv 1. számú mellékletét képezi, elkészítse. Ha olyan személy jelenik meg, akinek egészségi állapota megakadályozza abban, hogy a panaszt írásos formában maga készítse el, helyette a községi iktató alkalmazottja készíti el azt. Ez nem érinti a panaszos azon kötelezettségét, hogy a panasz kellékeit e cikkely 5. és 6. bekezdése szerint feltüntesse.


(9) A panasz elintézésével kapcsolatos iratokat, amelyet több panaszos közösen nyújtott be, és amelyben nincs meghatározva, hogy közülük kinek kell kézbesíteni, a község annak a panaszosnak küldi meg, aki elsőként van feltüntetve, és aki feltünteti az e cikkely 5. bekezdése szerinti adatokat.

(10) Ha a panaszos képviselőt választ, aki a nevében nyújtja be a panaszt, a panasz részét kell képeznie egy hitelesített aláírással ellátott írásbeli meghatalmazásnak, amely feljogosítja a képviselőt a panaszos képviseletére a panasz benyújtásakor és a panasz elintézésével kapcsolatos jogi aktusok során. Ha a panaszt elektronikus formában nyújtják be, a panaszos képviselete során külön jogszabály szerint kell eljárni. A meghatalmazás csatolásának kötelezettsége nem vonatkozik a panaszos ügyvéd általi képviseletére az ügyvédi tevékenységről szóló külön jogszabály szerint.

(11) A község a panaszokról szóló törvény 6. § 1. bekezdése szerint elutasítja a panaszt, ha:
a) nem tartalmazza az e cikkely 5. bekezdése szerinti kellékeket, és ha elektronikus formában benyújtott panaszról van szó, akkor az e cikkely 7. bekezdése szerinti kellékeket sem,
b) megállapítja, hogy a panasz tárgyát képező ügyben bíróság, ügyészség, más bűnüldöző szerv vagy más közigazgatási szerv járt el vagy jár el,
c) megállapítja, hogy a panasz más személyre vonatkozik, mint aki benyújtotta, és nincs csatolva az e cikkely 10. bekezdése szerinti meghatalmazás,
d) a panasz tárgyát képező eseménytől a kézbesítés napjáig több mint öt év telt el,
e) további ismételt panaszról van szó,
f) panaszról van szó a panasz elintézése ellen,
g) további panaszról van szó a panasz elintézése ellen,
h) tájékoztatásul küldték meg neki,
i) a panaszos nem működött együtt az irányelv 10. cikkelye szerint, vagy ha az együttműködést nem nyújtotta a határidőn belül,
j) a panaszos nem adta meg a hozzájárulását ezen irányelv 6. cikkelyének 2. bekezdése szerint.

(12) A község a panaszt akkor is elutasítja, ha:
a) az elektronikus formában benyújtott panasz nincs külön jogszabály szerint hitelesítve, és nem olyan hozzáférési ponton keresztül küldték el, amely a panaszos sikeres hitelesítését igényli, és a panaszos a benyújtástól számított öt munkanapon belül nem erősíti meg azt saját kezű aláírással, külön jogszabály szerinti hitelesítéssel vagy olyan hozzáférési ponton keresztül történő elküldéssel, amely a panaszos sikeres hitelesítését igényli. A panasz elutasításáról és annak indokairól a község az elutasítástól számított 15 munkanapon belül írásban értesíti a panaszost,

b) a panasz nem tartalmazza az e cikkely 5. bekezdése szerinti kellékeket, és ha elektronikus formában benyújtott panaszról van szó, akkor az e cikkely 7. bekezdése szerinti kellékeket sem,

c) az e cikkely 7. bekezdése szerinti panaszmegerősítés más adatokat tartalmaz, mint az elektronikus formában benyújtott panasz (a község elutasítja az elektronikus formában benyújtott panaszt),

d) a panasz nincs összhangban e cikkely 6. bekezdésével, vagy ha hiányoznak a kivizsgálásához szükséges információk, miközben a község írásban felszólította a panaszost, hogy a panaszt az írásbeli felszólítás kézbesítésétől számított 10 munkanapos határidőn belül egészítse ki, és a panaszost tájékoztatták a panasz elutasításáról,
e) a panaszos az elintézése előtt írásban visszavonja, vagy ha a panasz elintézése előtt írásban közli a községgel, hogy nem tart igényt az elintézésére.

(13) A panasz elutasításáról és annak indokairól e cikkely 11. bekezdésének b), c), d), f) és g) pontja szerint a község ezen irányelvvel összhangban és az irányelv 8. cikkelye szerinti határidőn belül írásban értesíti a panaszost.

(14) A panasz elintézésével kapcsolatos dokumentációban szereplő azon információk, amelyek védettek, vagy amelyekhez a hozzáférés a többször módosított, az információkhoz való szabad hozzáférésről és egyes törvények módosításáról és kiegészítéséről szóló Tt. 211/2000. sz. törvény 8–12. §-a szerint korlátozott, nem tehetők hozzáférhetővé.



6. cikkely
A panaszos személyazonosságának titokban tartása

(1) A község köteles titokban tartani a panaszos személyazonosságát, ha a panaszos ezt kéri. A község titokban tarthatja a panaszos személyazonosságát, ha ez a panasz elintézésének érdekében áll. Az ilyen panasz kivizsgálása során annak másolatát vagy, ha lehetséges, fénymásolatát használják, a panaszost azonosító adatok feltüntetése nélkül. Mindenki, aki ismeri a panaszos személyazonosságát, köteles arról titoktartást fogadni.

(2) Ha a panaszos kérte személyazonossága titokban tartását, de a panasz tárgya nem teszi lehetővé annak kivizsgálását a személyére vonatkozó valamely adat feltüntetése nélkül, a község erről haladéktalanul értesíti a panaszost. Ezzel egyidejűleg tájékoztatja arról, hogy a panasz elintézését csak akkor folytatja, ha a panaszos a megadott határidőn belül írásban hozzájárul a szükséges személyes adatának feltüntetéséhez, ellenkező esetben a panaszt az irányelv 5. cikkelyének 11. bekezdése j) pontja szerint félreteszi.

(3) Azt a panaszt, amelyben a panaszos a személyazonossága titokban tartását kérte, és amelynek elintézésére a község nem illetékes, a község az indoklás feltüntetésével, a kézbesítésétől számított legkésőbb 10 munkanapon belül visszaküldi a panaszosnak.


7. cikkely
A panaszok nyilvántartása

(1) A község központi panasznyilvántartást vezet, mégpedig a többi irat nyilvántartásától elkülönítve. A panasznyilvántartásba való bejegyzésért és a bejegyzések frissítéséért a panasz elintézéséért felelős illetékes alkalmazott felel.

(2) A központi panasznyilvántartásnak különösen a következő adatokat kell tartalmaznia:
a) a panasz, az ismételt panasz és a további ismételt panasz kézbesítésének és bejegyzésének dátuma,
b) az eljárási cselekmények törvényes határidőinek számítása,
c) a panaszos családi és utóneve, állandó vagy ideiglenes lakcíme; ha a panaszt jogi személy nyújtja be, tartalmaznia kell annak cégnevét és székhelyét, valamint a nevében eljárni jogosult személy családi és utónevét,
d) a panasz tárgya,
e) a panasz elintézésre való kiutalásának dátuma és annak a személynek a megnevezése, akinek kiutalták,
f) a panasz kivizsgálásának eredménye,
g) a foganatosított intézkedések és azok teljesítésének határideje,
h) a panasz, az ismételt panasz elintézésének vagy a további ismételt panasz félretételének dátuma,
i) az előző panasz felülvizsgálatának vagy az ismételt panasz kivizsgálásának eredménye,
j) a panasz elintézésére illetékes szervnek való áttételének dátuma,
k) azok az okok, amelyek miatt a község a panaszt félretette,
l) megjegyzés.

(3) Az ismételt panaszt és a további ismételt panaszt abban az évben kell nyilvántartásba venni, amelyben kézbesítették. A megjegyzés rovatban fel kell tüntetni annak a panasznak a számát, amellyel összefügg.


(4) A község köteles a panaszok elintézésének ellenőrzése céljából a Szlovák Köztársaság Kormányhivatalának benyújtani a panaszok elintézéséről szóló éves jelentést.


8. cikkely
A panaszok elintézésének határideje

(1) A község köteles a panaszt 60 munkanapon belül elintézni.

(2) Ha a panasz kivizsgálása bonyolult, a község polgármestere vagy az általa megbízott alkalmazott a határidőt annak lejárta előtt 30 munkanappal meghosszabbíthatja, miközben a határidő meghosszabbításáról haladéktalanul, írásban értesíti a panaszost, feltüntetve annak indokát is, hogy miért vált szükségessé a határidő meghosszabbítása.

(3) A panasz elintézésére vonatkozó határidő a községbe való kézbesítés napját követő első munkanapon kezdődik.


9. cikkely
A panasz tartalmának ismertetése

(1) A község köteles haladéktalanul megismertetni azt, aki ellen a panasz irányul, annak tartalmával, mégpedig olyan mértékben és időben, hogy annak kivizsgálása ne hiúsulhasson meg. Ugyanakkor lehetővé teszi számára, hogy nyilatkozzon a panaszról, és a panasz elintézéséhez szükséges dokumentumokat, iratokat, információkat és adatokat nyújtson be.

(2) A panasz elintézésére vonatkozó határidők betartása érdekében a község valamennyi szervezeti egysége köteles a panaszt intéző alkalmazottnak megadni a szükséges együttműködést. A község szakmailag illetékes szervezeti egységének vezető alkalmazottja, akit a panaszt intéző alkalmazott együttműködésre kért fel, a lehető legrövidebb időn belül szakszerű állásfoglalást biztosít, és azt az elintézésre vonatkozó javaslattal együtt benyújtja.


[bookmark: _Hlk135917900]10. cikkely
A panaszos, valamint más személyek és közigazgatási szervek együttműködése

(1) A község jogosult a szükséges mértékben írásban együttműködésre felszólítani a panaszost, meghatározva annak módját, és tájékoztatva arról, hogy az együttműködés megtagadása vagy a megadott határidőn belüli elmulasztása esetén a panaszt félreteszi.


(2) A panaszos együttműködésének biztosítására vonatkozó határidő az írásbeli felszólítás panaszosnak történő kézbesítésétől számított 10 munkanap.

(3) Ha a panaszos indokolt esetben bizonyítja, hogy az együttműködésre biztosított határidő nem elegendő, annak lejárta előtt írásban kérheti új határidő kitűzését. A község új határidőt tűzhet ki a panaszos számára az együttműködésre.

(4) Az együttműködésre való felszólítás elküldésétől annak teljesítéséig terjedő időszakban a panasz elintézésére vonatkozó határidő felfüggesztetik.

(5) A közigazgatási szervek kötelesek a panaszok elintézése során a községnek megadni a szükséges együttműködést a panaszokról szóló törvény 17. §-ának terjedelmében. A panasz elintézése során más személyektől is kérhető együttműködés, azok beleegyezésével, ha külön jogszabály másként nem rendelkezik.

(6) Az együttműködésre vonatkozó kérelem elküldésétől annak teljesítéséig terjedő időszakban a panasz elintézésére vonatkozó határidő felfüggesztetik. A határidő felfüggesztését a község írásban közli a panaszossal.

11. cikkely
A panasz kivizsgálása, elintézése és az arról szóló értesítés

(1) A panasz kivizsgálása a panaszokról szóló törvény szerint végzett ellenőrzési tevékenység egyik formája, amelynek során megállapítják a tényleges helyzetet, valamint annak az általánosan kötelező érvényű jogszabályokkal való összhangját vagy ellentmondását.

(2) A panasz kivizsgálása során annak tárgyából kell kiindulni, tekintet nélkül a panaszosra és arra, hogy ki ellen irányul a panasz. Ha a beadványnak tartalma szerint csak egy része minősül panasznak, csak ebben a terjedelemben vizsgálják ki. Ha a panasz több különálló részből áll, mindegyiket ki kell vizsgálni. Ha a panaszt vagy annak egy részét nem lehet kivizsgálni, a panasz elintézéséért felelős alkalmazott ezt feltünteti a panasz kivizsgálásáról szóló jegyzőkönyvben, és ezt közli a panaszossal.


(3) A község csak a panasz azon részeit vizsgálja ki, amelyek elintézésére hatáskörrel rendelkezik, a panasz többi részét továbbítja az elintézésükre hatáskörrel rendelkező közigazgatási szervnek. Azokat a részeket, amelyek nem minősülnek panasznak, a község nem vizsgálja ki, amiről a község a panaszost a panasz kivizsgálásának eredményéről szóló értesítésben tájékoztatja, a kivizsgálás elmaradása okainak feltüntetésével.


(4) A panasz kivizsgálásáról a község jegyzőkönyvet készít.

(5) A panasz kivizsgálása során feltárt hiányosságok esetén a község szakmailag illetékes szervezeti egységének illetékes vezető alkalmazottjának kötelessége:
a) intézkedéseket hozni a feltárt hiányosságok és azok keletkezési okainak megszüntetésére,
b) meghatározni a feltárt hiányosságokért felelős személyt,
c) a meghozott intézkedéseket benyújtani a panaszt intéző alkalmazottnak és a község polgármesterének,
d) jelentést benyújtani az intézkedések teljesítéséről és a jogi felelősség érvényesítéséről a panaszt intéző alkalmazottnak és a község polgármesterének,
e) a panaszossal közölni a meghozott intézkedéseket a panaszokról szóló törvénnyel összhangban.

(6) A panasz kivizsgálása a panasz kivizsgálásáról szóló jegyzőkönyv megtárgyalásával történik, amely az irányelv 2. számú mellékletét képezi. A jegyzőkönyvet a panasz tárgyától függően a panasz elintézéséért felelős alkalmazott és a község szakmailag illetékes szervezeti egységének igazgatója vagy az általa megbízott alkalmazott írja alá, aki a panasszal megismerkedett és az irányelv 9. cikkelye szerint javaslatot tett annak elintézésére. A jegyzőkönyvet a község polgármestere vagy az általa meghatalmazott képviselő írja alá; ha a panasz a polgármester ellen irányul önkormányzati tevékenységének gyakorlása során, a főellenőr ellen vagy a helyi képviselő-testület képviselője ellen, a jegyzőkönyvet a különbizottság elnöke írja alá.

(7) A panasz elintézése a kivizsgálás eredményéről szóló írásbeli értesítés panaszosnak való elküldésével történik. Az értesítésnek tartalmaznia kell a panasz kivizsgálása eredményének indoklását, amely a jegyzőkönyvön alapul.

(8) Az értesítésben fel kell tüntetni, hogy a panasz megalapozott vagy megalapozatlan. Ha a panasznak több része van, a panasz kivizsgálásának eredményéről szóló értesítés tartalmazza mindegyik kivizsgálásának eredményét. A több részből álló panasz akkor minősül megalapozottnak, ha legalább egy része megalapozott. Ha a panasz megalapozott, az értesítésben fel kell tüntetni az irányelv 11. cikkelye 5. bekezdése szerinti kötelezettségek előírását.

(9) Mindenki köteles titoktartást fogadni a panasz elintézése során tudomására jutott tényekről. E kötelezettség alól írásban felmentheti az, akinek érdekében ez a kötelezettség fennáll.

(10) A panasz elintézése során a panaszosnál felmerült költségeket a panaszos viseli; a községnél felmerült költségeket a község viseli.

12. cikkely
Ismételt panasz és további ismételt panasz

(1) Ismételt panasz esetén a község ellenőrzi az előző panasz elintézésének helyességét, amiről feljegyzést készít. A feljegyzés elkészítésekor az irányelv 11. cikkelye szerint jár el. Ha az előző panaszt helyesen intézték el, ezt a tényt indoklással és azzal a tájékoztatással közlik a panaszossal, hogy a további ismételt panaszokat félreteszi. Ha az előző panasz elintézésének ellenőrzése során megállapítást nyer, hogy azt nem intézték el helyesen, a község az ismételt panaszt kivizsgálja és elintézi.

(2) Más panaszos által ugyanabban az ügyben benyújtott panaszt, amelyet már elintéztek, nem vizsgálják ki. A panaszosnak a korábbi panasz kivizsgálásának eredményét közlik.

(3) Az ismételt panaszt a község köteles az irányelv 8. cikkelye szerinti határidőn belül elintézni.

(4) Ismételt panaszt nem intézhet az az alkalmazott, aki azt a panaszt intézte, amelyre az ismételt panasz érkezett.

(5) Az ismételt panasz elintézésének helyességét a község ismételten nem ellenőrzi, és a további ismételt panaszt az irányelv 5. cikkelye 11. bekezdésének e) pontja szerint félreteszi, amiről a panaszost nem köteles tájékoztatni.


13. cikkely
Panasz a panasz elintézése ellen

(1) Az a panasz, amelyben a panaszos nemtetszését fejezi ki korábbi panaszának elintézésével kapcsolatban, a község panaszkezelési eljárása elleni új panasznak minősül.

(2) A község panaszkezelési eljárása elleni panasz nem minősül ismételt panasznak, még akkor sem, ha a panaszos megismétli benne az előző panaszban szereplő tényeket.

(3) A jelen cikkely 1. bekezdése szerinti panaszt a község polgármestere vagy az általa meghatalmazott képviselő intézi el, aki az előző panaszt hatáskörének megfelelően elintézte, ha ez nem ellentétes az irányelv 3. cikkelyével. Ha az előző panaszt a község polgármestere vagy a különbizottság intézte el, a panasz elintézésére a Szlovák Köztársaság Kormányhivatala illetékes.

(4) A panasz elintézése elleni panaszt a község köteles a 8. cikkely szerinti határidőn belül elintézni.

(5) A panasz elintézése elleni további panaszt, amelyet az 1. bekezdés szerint intéztek el, a község az 5. cikkely 11. bekezdésének g) pontja szerint félreteszi, amiről a panaszost írásban tájékoztatja. Ha az 1. bekezdés szerinti panaszt a község polgármestere vagy a különbizottság intézte el, a panasz elintézésére a Szlovák Köztársaság Kormányhivatala illetékes.


14. cikkely
A petíciók intézése

Ez az irányelv megfelelően alkalmazandó a külön jogszabály szerinti petíciók intézésére is.[footnoteRef:6] [6: A Tgy. 85/1990. sz., a petíciós jogról szóló, többször módosított törvény] 



15. cikkely
Az irányelv ismertetése

A község minden alkalmazottja köteles ezen irányelv tartalma értelmében eljárni, mégpedig haladéktalanul annak hatálybalépését követően.


 
16. cikkely
Az irányelv módosításai és kiegészítései

Az irányelv bármilyen módosítása és kiegészítése csak a helyi képviselő-testület határozata alapján hajtható végre.

17. cikkely
Az irányelv mellékletei

(1) A dokumentumminták, amelyek ezen irányelv mellékletét képezik, ajánló jellegűek, és szükség esetén a panasz tárgyától függően módosíthatók.
(2) Az irányelv két mellékletet tartalmaz, amelyek annak elválaszthatatlan részét képezik, mégpedig:
a) Jegyzőkönyvminta a panasz benyújtásáról (1. sz. melléklet),
b) Jegyzőkönyvminta a panasz kivizsgálásának eredményéről (2. sz. melléklet).


18. cikkely
Közös, hatályon kívül helyező és záró rendelkezések

(1) Ha ez az irányelv másként nem rendelkezik, a panasz kivizsgálása, elintézése és intézése során a panaszokról szóló törvény rendelkezései alkalmazandók.

(2) Hatályát veszti ... Község ... sz., a panaszok és petíciók intézéséről szóló irányelve.

(3) Ezt az irányelvet a helyi képviselő-testület ... napján a ... sz. határozatával hagyta jóvá, és ... napján lép hatályba.




...........................
... Község polgármestere





1. sz. melléklet ... Község ... sz., a panaszok és petíciók intézéséről szóló irányelvéhez

					

J E G Y Z Ő K Ö N Y V
a panasz benyújtásáról

A panaszokról szóló, többször módosított Tt. 9/2010. sz. törvénye 5. § 7. bek. szerint:

Tájékoztatás:

A panaszokról szóló, többször módosított Tt. 9/2010. sz. törvényének 3. § és következői értelmében a panasz természetes személy vagy jogi személy olyan beadványa, amellyel
a) jogai vagy jogilag védett érdekei védelméért folyamodik, amelyekről úgy véli, hogy egy közigazgatási szerv tevékenysége vagy tétlensége által sérültek,
b) konkrét hiányosságokra mutat rá, különösen jogszabálysértésre, amelyek megszüntetése a közigazgatási szerv hatáskörébe tartozik.

E törvény értelmében nem minősül panasznak az a beadvány, amely
a) érdeklődés, véleménynyilvánítás, vélemény, kérelem, kezdeményezés vagy javaslat jellegű,
b) egy közigazgatási szerv tevékenységében konkrét hiányosságokra mutat rá, amelyek megszüntetését vagy elintézését külön jogszabály szabályozza,
c) külön jogszabály szerinti panasz,
d) egy közigazgatási szerv külön jogszabály szerinti eljárásban kiadott határozata ellen irányul,
e) külön jogszabály szerinti ellenőrzés, audit, felügyelet, felvigyázás vagy inspekció következtetései ellen irányul, vagy
f) minősített adatokat tartalmaz, vagy amelynek tartalmából nyilvánvaló, hogy e törvény szerinti panaszként való elintézése veszélyeztetné a külön jogszabály szerinti minősített adatokat.

Szintén nem minősül panasznak a beadványa
a) egy közigazgatási szervnek, amelyben egy másik közigazgatási szerv tevékenységében rejlő hiányosságokra hívja fel a figyelmet,
b) a bíróság által közhatalom gyakorlására megbízott személynek.

A panasznak olvashatónak és érthetőnek kell lennie. Egyértelműen ki kell derülnie belőle, hogy ki ellen irányul, milyen hiányosságokra mutat rá, és mit kér a panaszos.

A panasznak tartalmaznia kell a panaszos nevét, családi nevét és lakcímét. Ha a panaszt jogi személy nyújtja be, tartalmaznia kell annak nevét és székhelyét, valamint a nevében eljárni jogosult személy nevét és családi nevét. Az írásbeli panasznak tartalmaznia kell a panaszos saját kezű aláírását. Ha a panaszosnak lehetséges elektronikus formában kézbesíteni az iratokat, a panasz tartalmazhatja a panaszos ilyen kézbesítésre szolgáló címét is.

Ha a panaszos képviselőt választ, aki a nevében nyújtja be a panaszt, a panasznak tartalmaznia kell egy írásbeli, hitelesített aláírással ellátott meghatalmazást a panaszos képviseletére a panasz benyújtásakor és a panasz intézésével kapcsolatos jogi aktusok során.


I. A panaszos azonosítása:
Természetes személy:
Név:
Családi név:
A panaszos lakcíme:
A panaszos elektronikus kézbesítési címe:

Jogi személy:
Név:
Székhely:
A panaszos nevében eljárni jogosult személy:
A panaszos elektronikus kézbesítési címe:

II. A meghatalmazott képviselő azonosítása (ha releváns)
Természetes személy:
Név:
Családi név:
Állandó lakcím:
Születési dátum:
Személyi azonosító szám:
Személyazonosító igazolvány száma:

Jogi személy:
Név:
Székhely:
Statisztikai azonosító:
Nyilvántartás:
A meghatalmazott képviselő nevében eljárni jogosult személy:

Meghatalmazás hitelesített aláírással a panaszos képviseletére a panasz benyújtásakor és a panasz intézésével kapcsolatos jogi aktusok során

igen nem			


III. A panasz tárgya[footnoteRef:7] [7: Szükség esetén használjon és csatoljon további lapot.] 

A panasz a következő ellen irányul:





A panasz a következő hiányosságokra mutat rá:





A panaszos a következőt kéri:


Állításaim igazolására a következőket is benyújtom:


 
	

........................................................................................			
			dátum a panaszos aláírása					[footnoteRef:8] [8: Több lap esetén minden oldalt alá kell írni.] 



.............................................			...........................................
			dátum, a község alkalmazottjának aláírása					[footnoteRef:9] [9: Ha a községi hivatalba olyan személy érkezik, akinek egészségi állapota megakadályozza, hogy a panaszt írásos formában maga készítse el, e személy helyett a panaszt a község alkalmazottja készíti el.] 








........................... község ................... sz., a panaszok és petíciók kezeléséről szóló irányelvének 2. sz. melléklete


JEGYZŐKÖNYV
a panasz kivizsgálásának eredményéről

A panasz kezelésére illetékes közigazgatási szerv megnevezése:

A panasz kézbesítésének dátuma:

A panasz tárgya:

Annak a közigazgatási szervnek a megnevezése, amelyben a panaszt kivizsgálták:

A panasz kivizsgálásának helye és időszaka:

A panaszos azonosítása:

A panasz kivizsgálásának eredménye (Igazolt megállapítások):

Szervezeti egység:

Ha hiányosságokat állapítottak meg, a panasz kivizsgálásának eredményéről szóló jegyzőkönyvben meg kell határozni, hogy ki, milyen módon és milyen határidőn belül tesz intézkedéseket a hiányosságok megszüntetésére. Ugyanakkor meg kell határozni a teljesítésükről szóló jelentés benyújtásának kötelezettségét.

A hiányosságokért felelős személy:

A hiányosságok megszüntetésére tett intézkedések (határidő):

Jelentés az intézkedések teljesítéséről:

Az intézkedések ellenőrzése (határidő):

A panaszt kivizsgáló alkalmazottak aláírásai:

.............................................			...........................................
			dátum     aláírás						


.............................................			...........................................
			dátum, aláírás						




Annak a közigazgatási szervnek a vezetőjének vagy az általa meghatalmazott képviselőnek az aláírása, amelyben a panaszt kivizsgálták:



.............................................			...........................................
			dátum, aláírás						


Abban az esetben, ha a résztvevők közül valaki megtagadja a jegyzőkönyv tartalmának megismerését vagy annak tartalmát megtagadja aláírni, ezt fel kell tüntetni a jegyzőkönyvben az aláírás megtagadásának indokaival együtt. A panasz kivizsgálásáról készült jegyzőkönyv egy példányát át kell adni annak az illetékes szervezeti egységnek, amelyben a panasz kivizsgálása során hiányosságokat állapítottak meg.	

Urad pre tzemné planovanie a vystavbu Slovenskej republiky vznikol 1. juna
2022 na zaklade rozhodnutia parlamentu. Odo dfa svojho zriadenia vykonava Kontakty
vietky Cinnosti potrebné k zabezpeceniu riadneho chodu tradu a k prechodu FAQ

prav a povinnosti v oblasti izemného planovania, vystavby a vyvlastnenia
podla doterajsich vSeobecne zavaznych pravnych predpisov z Ministerstva
dopravy a vystavby Slovenskej republiky na Urad od 1. januara 2023.

Motivacia

Zrychlenie a skvalitnenie celého Zivotného cyklu vystavby zasadnou
technologickou inovaciou, ktora spociva v zavedeni sluzieb verejnej spravy nad
jednotnym informaénym modelom vystavby.

Vizia

Efektivne rieSenia potrieb zajtrajska a vytvaranie pridanej hodnoty pre

